CELEX: 32006R1330
Language: sl
Date: 2006-09-08 00:00:00
Title: Uredba Komisije (ES) št. 1330/2006 z dne 8. septembra 2006 o plačilu dodatka k predplačilom kompenzacijske pomoči v sektorju banan za leto 2006

9.9.2006   
            
            
               SL
            
            
               Uradni list Evropske unije
            
            
               L 247/9
            
         
      UREDBA KOMISIJE (ES) št. 1330/2006
   z dne 8. septembra 2006
   o plačilu dodatka k predplačilom kompenzacijske pomoči v sektorju banan za leto 2006
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane (1), in zlasti člena 14 Uredbe,
   ob upoštevanju naslednjega:
   
               (1)
            
            
               Člen 4 Uredbe Komisije (EGS) št. 1858/93 z dne 9. julija 1993 o določitvi podrobnih pravil za uporabo Uredbe Sveta (EGS) št. 404/93 v zvezi s programi pomoči za nadomestitev izpada dohodka od prodaje v sektorju banan (2) določa pogoje predplačila kompenzacijske pomoči.
            
         
               (2)
            
            
               Člen 2 Uredbe Komisije (ES) št. 833/2006 z dne 2. junija 2006 o določitvi zneska kompenzacijske pomoči za banane, pridelane in tržene v Skupnosti leta 2005, in tudi vrednosti predujmov na enoto za leto 2006 (3) je določil znesek vsakega predplačila za banane, tržene v letu 2006, na 4,13 EUR na 100 kilogramov.
            
         
               (3)
            
            
               Da bi upoštevali gibanje cen na trgu Skupnosti v primerjavi z letom 2005 in vpliv tega gibanja na finančni položaj proizvajalcev banan v Skupnosti, je utemeljeno določiti plačilo dodatka k predplačilom za tržene količine v Skupnosti v letu 2006, ne glede na višino kompenzacijske pomoči, ki se jo določi pozneje ob uporabi člena 12 Uredbe (EGS) št. 404/93 in določb Uredbe (EGS) št. 1858/93. Treba je določiti, da je to plačilo dodatka k predplačilom odvisno od predložitve varščine iz člena 4 Uredbe (EGS) št. 1858/93.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za banane –
            
         SPREJELA NASLEDNJO UREDBO:
   Člen 1
   Države članice proizvajalke v letu 2006 plačajo dodatek k predplačilom kompenzacijske pomoči iz člena 12 Uredbe (ES) št. 404/93 v višini 7,13 EUR na 100 kilogramov za količine, tržene v Skupnosti v letu 2006.
   Ta dodatek k predplačilom se plača za tržene količine, ki so predmet zahtevkov za predplačila kompenzacijske pomoči za leto 2006.
   Zahtevku za plačilo dodatka k predplačilom mora biti priloženo potrdilo o predložitvi varščine v višini 3,57 EUR na 100 kilogramov.
   Plačilo za banane, tržene v prvi polovici leta 2006, se izvrši v dveh mesecih po začetku veljave te uredbe.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. septembra 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 47, 25.2.1993, str. 1. Uredba, kakor je bila nazadnje spremenjena z Aktom o pristopu iz leta 2004.
   
      (2)  UL L 170, 13.7.1993, str. 5. Uredba, kakor je bila nazadnje spremenjena z Uredbo (ES) št. 789/2005 (UL L 132, 26.5.2005, str. 13).
   
      (3)  UL L 150, 3.6.2006, str. 9.